**Оценяване на учениците със специални образователни потребности**

На учениците със специални образователни потребности, които работят по индивидуална учебна програма, се поставят само оценки с качествен показател, които са: **среща затруднения, справя се, постига изискванията,** съгласно чл. 120, ал.7-8 от ЗПУО.

С тези оценки се оценяват постиженията на ученика по индивидуалната му програма, а не знания по държавния образователен стандарт за общообразователна подготовка. Когато ученик със специални потребности постигне изискванията по определен предмет съгласно държавния образователен стандарт за общообразователна подготовка, след решение на ЕПЛР в учебното заведение и със съгласието на родителя, може да бъде преустановено обучението му по индивидуална програма по този предмет. Ако ученик със специални потребности постигне изискванията по всички предмети за съответния клас съгласно държавния образователен стандарт за общообразователна подготовка, тогава след решение на ЕПЛР в учебното заведение и със съгласието на родителя, ученикът може да излезе от системата за допълнителна подкрепа и да премине по общообразователен учебен план и общообразователна подготовка.